EEN - Hrvatska

INFO DAN: Podrška suradnji znanosti i gospodarstva
2009-04-08 09:00 (Europe/Zagreb)
Zagreb, 8. travnja 2009.

INFO DAN: Podrška suradnji znanosti i gospodarstvaSveučilišta u Zagrebu, Kralja Zvonimira 8 (vijećnica na 3. katu) s početkom u 9 sati.

Pozivamo vas na INFO DAN: Podrška suradnji znanosti i gospodarstva koji zajednički organiziraju Fond „Jedinstvo uz pomoć znanja”, Sveučilište u Zagrebu i Poslovno-inovacijski centar Hrvatske – BICRO. INFO DAN je namjenjen sudionicima iz akademske zajednice i gospodarstva te želi jačati njihovu povezanost.
U prvom dijelu predstavit će se oblici podrške koju suradnji akademske zajednice i gospodarstva pružaju Ured za transfer tehnologije Sveučilišta u Zagrebu, Fond „Jedinstvo uz pomoć znanja” i IRCRO program.
Drugi dio INFO DANA je organiziran kao okrugli stol. Pozvani panelisti su predstavnici akademske i gospodarske zajednice koji će uz mogućnost sudjelovanja auditorija raspravljati o temama: oblici komunikacije i suradnje akademske zajednice i gospodarstva, uloga države u poticanju suradnje, prepreke suradnje te pozitivni primjeri i dosadašnja iskustva.
Za INFO DAN se možete prijaviti putem maila, tako da pošaljete ispunjenu prijavnicu koju smo priložili. Broj mjesta je ograničen tako da Vas molimo da se prijavite što ranije kako bi osigurali svoje mjesto.
Kontakti:Miroslav PetrovićSveučilište u ZagrebuOdjel za znanost i tehnologijuUred za transfer tehnologijeE-mail: miroslav.petrovic@unizg.hr

ČETVRTI SASTANAK POSLOVNO - ZNANSTVENOG KLUBA
2009-04-07 10:45
Poslovno inovacijski centar – BICRO, Sveučilište u Zagrebu i Hrvatska gospodarska komora pozivaju Vas na četvrti sastanak Poslovno – znanstvenog kluba, koji će se održati
u utorak 7. travnja u 17 sati
u Europskom domu, Zagreb, Jurišićeva 1/I kat
uz slijedeći dnevni red:
1. Tema izlaganja: Razvoj broda Adriana 44 – prikaz projekta temeljenog na suradnji tvrtke SAS – Vektor d.d., Zadar i Brodarskog instituta, Zagreb
Izlagatelj: Nikola Orešković dipl.ing. brodogr.
2. Tema izlaganja: Intenziviranje suradnje s gospodarstvom u kontekstu projekta REGPOT-2008-1: Unlocking the Croatian Textile Research Potentials
Izlagatelj: Prof.dr.sc. Sandra Bischof Vukušić, Tekstilno-tehnološki fakultet u Zagrebu
3. Rasprava/Razno
Moderator skupa Dr. Srđan Novak, Sveučilište u Zagrebu.
Poslovno-znanstveni klub osnovan je radi poticanja poslovne povezanosti znanstvene zajednice i gospodarstva, a u svrhu poticanja proizvodnje i izvoza novih proizvoda temeljenih na domaćem stvaralaštvu.
Nadamo se da ćete se odazvati ovom pozivu i molimo da svoj dolazak kratko potvrdite povratnomelektroničkom poštom na adresu: lnezic@hgk.hr ili na telefon: 01/ 46 06 746.

SEMINAR: Bjelovar - Mogućnosti financiranja projekata iz EU fondova za poduzetnike
2009-04-06 12:45
Bjelovar, 06. travnja 2009.
Županijska komora Bjelovar, u suradnji s Europskom poduzetničkom mrežom Hrvatske, organizira informativni seminar na temu Mogućnosti financiranja projekata iz EU fondova za poduzetnike.
Seminar će održati konzultantska tvrtka “Razbor d.o.o”
U sklopu ovog poludnevnog info seminara, zainteresiranim poduzetnicima će se predstaviti kako funkcioniraju fondovi EU, na koji način se planiraju, te što je od fondova namijenjeno financiranju privatnoga sektora.
Detaljnije će se predstaviti novi pretpristupni instrument IPA, tj. one njegove komponente koje su namijenjene poslovnome sektoru, te Programe Zajednice u kojima RH može sudjelovati, a bave se poduzetništvom: Sedmi okvirni program (FP7) i Program za konkurentnost i inovacije (CIP).
Kontakt osoba za prijave i upite:
Mara Milinović e-mail: mmilinovic@hgk.hr tel: 043 274-062

Održan Prvi Hrvatsko-mađarski forum o zaštiti okoliša
2009-03-26 13:30
26. ožujka 2009. godine u Hrvatskoj gospodarskoj komori održan je Hrvatsko-mađarski stručni forum ‘Mogućnosti iskorištavanja fondova Europske komisije za projekte iz područja zaštite okoliša’. Ovaj Forum organiziran je suradnjom Hrvatske gospodarske komore – Enterprise Europe Network i Ureda za ekonomske odnose Veleposlanstva Republike Mađarske u Zagrebu. Cilj ove inicijative koja je održana u okviru SME week-a, pod tematikom zaštite okoliša, bio je da hrvatske i mađarske tvrtke koje se dotiču u svome poslovanju na jednom mjestu razmjene svoje ideje za buduće projekte koje bi bile financirane od strane EK.
Forum je bio organiziran u dva dijela, tako da su u prvom dijelu foruma održane prezentacije predstavnika hrvatskih i mađarskih institucija u području zaštite okoliša. Nakon predstavljanja Mađarskog Saveza pružatelja usluga i proizvođača u zaštiti okoliša mađarska tvrtka Geohidroterv predstavila je svoja dva projekta financirana iz sredstava EU. Predstavljeno je i stanje zaštite okoliša u Republici Hrvatskoj nakon čega je predstavnik Ministarstva regionalnog razvoja, šumarstva i vodnoga gospodarstva predstavio Program zaštite od onečišćenja voda na priobalnom području. Osim toga, na Forumu je svaka od mađarskih tvrtki imala priliku predstaviti sebe i svoje djelatnosti, nakon čega su u drugom dijelu foruma održani bilateralni razgovori hrvatskih i mađarskih tvrtki.
Prije službenog početka foruma upriličeno je potpisivanje Memoranduma o razumijevanju između Saveza pružatelja usluga i proizvođača u zaštiti okoliša i Hrvatske gospodarske komore o suradnji na području zaštite okoliša koje su prepoznale prednosti zajedničke suradnje u cilju podizanja razine razvoja u industriji zaštite okoliša u Hrvatskoj i Mađarskoj, potrebu međusobne razmjene informacija, te proširenja unutarnjeg i vanjskog tržišta njihovih proizvoda, usluga, tehnologija i ulaganja. Memorandumom je predviđen i uzvratni događaj koji će se organizirati u studenome u Mađarskoj, na njihovom sajmu zaštite okoliša.

SEMINAR: Otočac - Mogućnosti financiranja projekata iz EU fondova za poduzetnike
2009-03-24 15:45
Otočac, 24. ožujka 2009.

Županijska komora Otočac, u suradnji s Europskom poduzetničkom mrežom Hrvatske, organizira informativni seminar na temu Mogućnosti financiranja projekata iz EU fondova za poduzetnike.
Seminar će održati konzultantska tvrtka “Razbor d.o.o”
U sklopu ovog poludnevnog info seminara, zainteresiranim poduzetnicima će se predstaviti kako funkcioniraju fondovi EU, na koji način se planiraju, te što je od fondova namijenjeno financiranju privatnoga sektora.
Detaljnije će se predstaviti novi pretpristupni instrument IPA, tj. one njegove komponente koje su namijenjene poslovnome sektoru, te Programe Zajednice u kojima RH može sudjelovati, a bave se poduzetništvom: Sedmi okvirni program (FP7) i Program za konkurentnost i inovacije (CIP).

Kontakt osoba za prijave i upite:
Frana Lokas
e-mail: flokas@hgk.hr
tel: 053 771-078

Forum novih tehnologija - novi event u organizaciji CADDprint d.o.o. i regionalnih partnera
2009-03-17 17:15
Zagreb, 17. ožujka 2009.
Grafički fakultet Sveučilišta u Zagrebu
Getaldićeva 2, 10 000 Zagreb

Na multinacionalnom eventu pod nazivom Forum novih tehnologija prezentirat će se zadnje tehnologije sa područja 2D i 3D projektiranja, modeliranja, dizajna i tiska ali i razvoja poslovnih inovacija na tržištu jugo-istočne Europe općenito.
Sveučilišta u Zagrebu, Sarajevu, Beogradu i Skopju postat će centralne točke novih ideja i napretka s područja 2D i 3D tehnologija.
Forum je organiziran od strane tvrtki IB-PROCADD d.o.o., Slovenija, CADDprint d.o.o.- Hrvatska, 5D-CADD d.o.o., Bosna i Hercegovina, 3D CADDIT d.o.o., Srbija, CIRKO-MES, Makedonija a u suradnji sa FLAAR organizacijom, SDT institutom, fakultetima, asocijacijama i organizacijama iz struke.
Program objedinjuje više razlicitih sfera koje se medusobno ispreplicu i povezuju sve više i više, svaki dan:– 2D i 3D digitalizacija– 2D i 3D ispis– Arhitektura i izgradnja– Fine-art fotografija , giclee ispis i dekor– Digitalni ispis na drvo, kamen, keramicke plocice, staklo, metal i sl.– Kreativni dizajn novih proizvoda– Kulturna baština i njeno ocuvanje– Zlatarstvo i dizajn suvenira
Cilj je predstaviti najnovije i najmodernije tehnologije 2D i 3D skeniranja i ispisivanja te mogucnosti njihove primjene na spomenutim poljima, širokoj strucnoj publici, tvrtkama, profesorima i buducim strucnjacima – studentima regije jugo-istocne Europe.
Forum, koji ne samo da je organiziran u suradnji sa strucnim institucijama, nego je podržan i od strane jednog od najpriznatijih svjetskih strucnjaka sa podrucja digitalnog ispisa, Nicholasa Hellmutha (osnivaca FLAAR organizacije).Forum novih tehnologija ce posjetiti arhitekti, print studiji, gradevinari, umjetnici i studenti iz citave regije i biti ce te u prilici upoznati ljudekoji su dio Vaše struke i poslovanja.
Više informacija i registracija ovdje

Edukativni seminar: CIP - Program za inovacije i konkurentnost Europske unije
2009-03-02 16:15
Edukativni seminar pod nazivom „CIP – EU program za konkurentnost i inovacije” održan je 02. ožujka 2009. u Središnjici Hrvatske gospodarske komore u Zagrebu.
Hrvatska gospodarska komora, u okviru aktivnosti Europske poduzetničke mreže Hrvatske, organizirala je besplatan edukativni seminar o Programu Europske Zajednice za konkurentnost i inovacije – CIP. Seminar je bio namijenjen u prvom redu malim i srednjim poduzetnicima koji se bave specifičnim gospodarskim djelatnostima kao što su inovacije i ekoinovacije, energija, te informacijska i komunikacijska tehnologija.
Koliko je ova tematika zanimljiva hrvatskim poduzetnicima, svjedoči i brojka od preko 120 sudionika koji su se odazvali seminaru. Predstavnici malih i srednjih tvrtki te brojnih institucija i tijela potpore poduzetništvu, imali su prilike dobiti opsežne informacije o samom programu, njegovim ciljevima, namjenama i financijskim razmjerima. Glavnina seminara odnosila se na pružanje vrlo konkretnih i preciznih informacija i naputaka o načinima sudjelovanja hrvatskih tvrtki u natječajima koji se financiraju iz CIP programa. To je primjerice aktualni natječaj za dio CIP-a koji se naziva Program podrške politikama za primjenu informacijskih i komunikacijskih tehnologija (ICT PSP) koji je otvoren od 29. siječnja 2009. do 2. lipnja 2009. Osim navedenog aktualnog natječaja, na temelju prošlogodišnjih natječaja obrađeni su i predstojeći natječaji u okviru CIP-a: za projekte Inteligentne energije (najavljen za kraj ožujka) te za Eko-inovacije (najavljen za 20. travnja ove godine).
Seminar je održao vrlo iskusan i stručan predavač iz londonske konzultantske kuće „Europe for business”, gospodin Leonardo Piccinetti, stručnjak za europske projekte i fondove koji podupiru razvoj malog i srednjeg poduzetništva u Europi. Odgovorivši na brojna pitanja sudionika, seminar je otvorio brojne nove mogućnosti suradnje, partnerstva i razmjene znanja.
Seminar, u potpunosti financiran iz proračuna Europske poduzetničke mreže Hrvatske, samo je jedna u nizu aktivnosti koje Mreža nudi s ciljem što sustavnije potpore poduzetnicima, bilo u vidu informiranja, pomoći pri ulasku na EU tržište, kompletnoj potpori pri ostvarivanju transfera tehnologije, komercijalizacije inovacija te provedbe istraživačkih projekata. Sve materijale možete vidjeti u Dokumentima.
